1.Išgryninto antikūno, antikūno fragmento arba Fc sulieto baltymo gamybos metodas naudojant giminingumo chromatografijos (AC) matricą, su kuria surištas antikūnas, antikūno fragmentas arba Fc sulietas baltymas, kai metodas apima:

(a) mišinio, kurį sudaro antikūnas, antikūno fragmentas arba Fc sulietas baltymas, užnešimą ant AC matricos; ir

(b) AC matricos plovimą dviem ar daugiau plovimo tirpalų, apimančių (i) argininą arba arginino darinį, parinktą iš grupės, į kurią įeina acilintas argininas, acetilo argininas, N-alfa-butiroil-argininas, agmatinas, argino rūgštis ir N-alfa-pivaloil-argininas, ir (ii) nebuferinę druską, kur argininas arba arginino darinys ir nebuferinė druska yra skirtinguose plovimo tirpaluose ir kur plovimo tirpalo, apimančio argininą arba arginino darinį, pH vertė yra bent 8,5 iki antikūno, antikūno fragmento arba Fc sulieto baltymo eliuavimo nuo AC matricos;

su sąlyga, kad tuo atveju, jei pagaminamas išgrynintas Fc sulietas baltymas, AC matrica yra A baltymo matrica, G baltymo matrica, A / G baltymo matrica arba L baltymo matrica.

2. Metodas pagal 1 punktą, kur AC matrica yra A baltymo kolonėlė, G baltymo kolonėlė, A / G baltymo kolonėlė arba L baltymo kolonėlė.

3. Metodas pagal 1 arba 2 punktą, kur nebuferinė druska yra halogeno druska.

4. Metodas pagal 3 punktą, kur nebuferinė druska yra natrio chloridas (NaCl).

5.Metodas pagal 1 punktą, kur AC matrica praplaunama dviem plovimo tirpalais, pirmuoju plovimo tirpalu ir antruoju plovimo tirpalu, kur:

(a) pirmasis plovimo tirpalas apima argininą arba arginino darinį, ir antrasis plovimo tirpalas apima nebuferinę druską; arba

(b) pirmasis plovimo tirpalas apima nebuferinę druską, ir antrasis plovimo tirpalas apima argininą arba arginino darinį;

ir kur plovimo tirpalo, apimančio argininą arba arginino darinį, pH vertė yra bent 8,5.

6. Metodas pagal bet kurį iš 1–5 punktų, kur dominantis baltymas yra antikūnas arba antikūno fragmentas, susirišantis su A baltymo kolonėle.

7. Metodas pagal bet kurį iš 1–6 punktų, kur vienas arba daugiau plovimo tirpalų pašalina priemaišas iš AC matricos.

8. Metodas pagal bet kurį iš 1–7 punktų, kur arginino arba arginino darinio koncentracija yra 0,05–2,0 M ribose.

9. Metodas pagal bet kurį iš 1–8 punktų, kur argininas yra argininas-HCl.

10. Metodas pagal bet kurį iš 1–9 punktų, kur nebuferinės druskos koncentracija yra 0,1–2,0 M ribose.

11. Metodas pagal bet kurį iš 1–10 punktų, kur plovimo tirpalo, apimančio argininą arba arginino darinį, pH vertė yra apytikriai 8,5–9,5 ribose.

12. Metodas pagal 11 punktą, kur plovimo tirpalo, apimančio argininą arba arginino darinį, pH vertė yra 9,0.

13. Metodas pagal bet kurį iš 7–12 punktų, kur priemaišos apima didelio molekulinio svorio (HMW) rūšis.

14.Metodas pagal bet kurį iš 7–13 punktų, kur priemaišos apima ląstelės šeimininkės baltymus (HCP).